PATVIRTINTA

Šiaulių rajono savivaldybės tarybos

2022 m. kovo 22 d. sprendimu Nr. T-68

**ŠIAULIŲ R. KURŠĖNŲ LOPŠELIS-DARŽELIS „ŽIEDELIS“**

**2021 METŲ VEIKLOS ATASKAITA**

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

**Bendroji dalis**

Šiaulių rajono savivaldybės tarybos 2021 m. gruodžio 21 d. sprendimu Nr. T-371 „Dėl Šiaulių r. Kuršėnų lopšelio-darželio pavadinimo pakeitimo ir nuostatų patvirtinimo“ pakeistas Šiaulių r. Kuršėnų lopšelio-darželio pavadinimas į Šiaulių r. Kuršėnų lopšelį-darželį „Žiedelis“ (toliau – Lopšelis-darželis).

Lopšelis-darželis sėkmingai įgyvendina savo veiklą dviejuose pastatuose, skirtingais adresais (Liepų al. 3 ir Daugėlių g. 74).

Lyginant trijų metų duomenis, ugdytinių skaičius Lopšelyje-darželyje išlieka stabilus – 181: Liepų al. 3 – 75 ugdytiniai, Daugėlių g. 74 – 106 ugdytiniai.

2021 m. gruodžio 31 d. duomenimis, Vaikų priėmimo į Šiaulių rajono savivaldybės ikimokyklinio / priešmokyklinio ugdymo grupes informacinėje sistemoje pateikti 63 tėvų (globėjų) prašymai lankyti Lopšelį-darželį. Nuo 2022 m. rugsėjo 1 d. Lopšelį-darželį lankyti pageidauja 41 vaikas, iš jų 27 vaikai, kurių deklaruota gyvenamoji vieta Šiaulių rajono savivaldybės tarybos 2016 m. kovo 31 d. sprendimu Nr. T-147 „Dėl Šiaulių rajono savivaldybės švietimo įstaigų aptarnavimo teritorijų nustatymo“ (su visais pakeitimais) priskirta Lopšelio-darželio aptarnavimo teritorijai.

2021 metais Lopšelyje-darželyje dirbo 56 darbuotojai (49,92 etatai), neviršytas leistinas pareigybių skaičius, nustatytas Šiaulių rajono savivaldybės tarybos 2020 m. birželio 2 d. sprendimu Nr. T-200 „Dėl Šiaulių r. Kuršėnų lopšelio-darželio didžiausio leistino pareigybių skaičiaus ir jų finansavimo šaltinių nustatymo“.

|  |  |  |
| --- | --- | --- |
|  | Darbuotojų skaičius | Etatų skaičius |
| Administracija (vadovai ir sekretorius) | 6 | 5,75 |
| Pedagoginiai darbuotojai (be vadovų) | 23 | 18,67 |
| Kiti darbuotojai | 27 | 25,5 |
| Iš viso | 56 | 49,92 |

2021 metais darbo sutartys nutrauktos su 7 darbuotojais (2 darbuotojas išvyko bendru susitarimu, 2 – į pensiją, 3 darbuotojai nesutiko su pakeistomis darbo sąlygomis). Priimti – 4 darbuotojai.

|  |  |  |  |
| --- | --- | --- | --- |
| Mokytojų išsilavinimas | Mokytojų skaičius | Kvalifikacinė kategorija | Mokytojų skaičius |
| Aukštesnysis | 5 | Mokytojas metodininkas | 7 |
| Aukštasis | 17 | Vyresnysis mokytojas | 9 |
| Studijuoja | 4 | Mokytojas | 6 |
|  |  | Neturi kvalifikacinės kategorijos | 4 |
| Iš viso | 26 |  | 26 |

Keturiems Lopšelio-darželio mokytojams suteiktas magistro laipsnis, 22 mokytojų profesinė kvalifikacija atitinka kvalifikacinius reikalavimus, 1 mokytojas – persikvalifikuoja (turi pedagogo kvalifikaciją, bet nėra ikimokyklinio / priešmokyklinio ugdymo mokytojas), 4 – studijuoja.

2021 m. gruodžio 31 d. duomenimis, darbuotojų kasmetinių atostogų likučiai: 4 darbuotojai (2 administracijos, 2 pedagoginiai darbuotojai) – 21 d. d. Atostogų likučiai susidarė dėl darbuotojų ligos ir komandiruočių poilsio dienomis. Kitų darbuotojų kasmetinių atostogų likučiai neviršija teisės aktais nustatyto atostogų dienų skaičiaus per metus.

Didžiuojamės profesionalių mokytojų komanda, užtikrinančių kokybišką ikimokyklinį / priešmokyklinį ugdymą. Trys mokytojai 2021 metais buvo mentoriais Vilniaus universiteto Šiaulių akademijos studentų praktikoje. Vienam mokytojui 2021 metais suteiktas Šiaulių rajono savivaldybės Metų mokytojo vardas už inovatyvių ugdymo metodų ir informacinių technologijų taikymą, STEAM ir vaikų sveikatos ugdymą, skaitmeninių ugdymo priemonių sukūrimą ir dalijimąsi sukaupta patirtimi, dalyvavimą tarptautiniuose projektuose, novatorišką bendradarbiavimą su ugdytinių tėvais.

**Strateginio plano ir metinio veiklos plano įgyvendinimas**

2021 metais Lopšelio-darželio bendruomenė, įgyvendindama 2021–2023 metų strateginio plano tikslus, uždavinius ir priemones, prisidėjo prie Šiaulių rajono savivaldybės strateginių tikslų įgyvendinimo:

1. Aukštos ugdymo ir švietimo paslaugų kokybės bei jų prieinamumo (kodas 2.1.).

2. Efektyvaus, gyventojų poreikius atitinkančio viešojo valdymo užtikrinimas (kodas 4.1.).

3. Saugumo rajone didinimas (kodas 4.2.).

|  |
| --- |
| **1. Lopšelio-darželio strateginis tikslas – Siekti bendruomenės narių asmeninės ir profesinės ūgties.** |
| **1.1. Metinis tikslas – Tobulinti ikimokyklinio amžiaus vaikų ugdymo(si) turinį.** |
| **1.1.1. Uždavinys – Parengti ikimokyklinio ugdymo(si) programą, užtikrinančią ugdymo(si) turinio kaitą.** |
| Darbo grupė, sudaryta ikimokyklinio ugdymo (toliau – IU) programai parengti, atsižvelgdama į turimų ikimokyklinio ugdymo programų turinio esmę, tinkamumą, į visos Lopšelio-darželio bendruomenės pasiūlymus, ieškodama dermės su priešmokyklinio ugdymo (toliau – PU) bendrąją programa parengė naują IU programą ,,AUK“ (aktyvus - unikalus - kūrybingas), kurios turinys padeda siekti kiekvieno vaiko asmeninės ūgties, pagal jų individualius gebėjimus ir poreikius. |
| **1.1.2. Integruoti socialinio emocinio ugdymo programas ,,Kimochis“ ir „Zipio draugai“.** |
| Vienoje grupėje vaikams iki 3 metų taikomi socialinio emocinio ugdymo programos „Kimochis“ elementai. Penkiose (3–5 metų) ikimokyklinio amžiaus grupėse ugdytiniai įgijo žinių, įgūdžių, kurie reikalingi, siekiant atpažinti emocijas, jas įvardyti, kurti tvirtus santykius.100 proc. priešmokyklinio amžiaus ugdytinių dviejose grupėse dalyvavo programoje „Zipio draugai“ ir įgijo gebėjimų įveikti socialinius ir emocinius sunkumus, prisitaikyti prie kintančios aplinkos. Įgijo įgūdžių, kurie padeda geriau valdyti savo emocijas, greičiau susirasti draugų, įveikti kasdieninio gyvenimo sunkumus.  |
| **Tikslo įgyvendinimo apibendrinimas.** Tikslas įgyvendintas, visos suplanuotos priemonės įvykdytos laiku ir kokybiškai. |
| **2. Lopšelio-darželio strateginis tikslas – Gerinti ugdymo(si) praktiką, skatinančią ugdymo(si) turinio kaitą.** |
| **2.1. Metinis tikslas – integruoti Erasmus+, eTwinning ir kitų projektų, programų veiklas į ugdomąjį procesą.** |
| **2.1.1. Uždavinys – Rengti projektus, programas ir teikti paraiškas jų įgyvendinimui.** |
| 8 Lopšelio-darželio mokytojai dalyvavo 4 tarptautiniuose projektuose eTwinning platformoje. Už kokybišką projekto „Myths, Tales, Games for intercultural communication“ veiklų įgyvendinimą, 2021 metais Lopšelis-darželis apdovanotas Europos komisijos kokybės ženkleliu. Erasmus+ projekto M.A.G.I.C“ veiklos tęsiamos ir integruotos į ugdomąjį procesą, parengtas 1 naujas Erasmus+ projektas „Little outdoor learners“, kurio veiklų įgyvendinimui gautas finansavimas. Vykdomų projektų veiklos padėjo 6 grupių ugdytiniams įveikti ugdymo(si) sunkumus, atsiskleisti kūrybinėms jų galioms ir gabumams, plėtoti meninę, pažinimo ir sveikatos stiprinimo kompetencijas. Olimpinį ugdymą koordinuojanti komanda atliko fizinio aktyvumo skatinimo veiklos vertinimą ir parengė fizinio aktyvumo skatinimo planą 2021–2025 metams. Ataskaita su planu išsiųsta „Sveikatos mokymo ir ligų prevencijos centrui“, kuris 2021 m. gegužės 18 d. Lopšelį-darželį pripažino „Aktyvia mokykla“. Kartą per mėnesį Lopšelio-darželio bendruomenė įgyvendina fizinį aktyvumą skatinančias veiklas.Įgyvendindami nacionalinės programos „Darni mokykla“ veiklas ugdytiniai sustiprino kritinį mąstymą, empatiją, pasitikėjimą savimi, tikėjimą bendruomene. Už 2021 m. vykdytą veiklą Lopšelis-darželis pripažintas „Darnia mokykla“ ir gavo žaliąjį diplomą. Komanda parengė tęstinį „Darnios mokyklos“ programos veiklos planą 2022 metams.2 Lopšelio-darželio mokytojai įsitraukė į nacionalinį projektą „Žaidimai moko“ ir įgijo kompetencijų inovatyviam ugdytinių ugdymui(si) STEAM metodu. |
| **2.1.2. Uždavinys – Įgyvendinti priemones, skatinančias ugdymo(si) turinio kaitą.** |
| Dvi Lopšelio-darželio komandos dalyvavo Švietimo, mokslo ir sporto ministerijos projekte „Inovacijos vaikų darželyje“, pravedė mokymus projekte dalyvavusiems respublikos ir Lopšelio-darželio mokytojams. Mokytojai supažindinti su inovatyvių metodų taikymu  ugdant kūrybiškas, aktyvias asmenybes ir projekto „Inovacijos vaikų darželyje“ metodine medžiaga. Inovatyvių metodų pagrindu parengta IU programa „AUK“. Nuo 2021 m. rugsėjo 1 d.10-ies grupių ugdytiniai ugdomi projektų metodu.7-iose Lopšelio-darželio grupėse organizuojamos STEAM veiklos, 15 mokytojų (57 proc.) dalyvauja STEM mokyklų ženklo projekte ,,STEM School Label“, 19 proc. mokytojų  dalinasi savo patirtimi.100 proc. mokytojų, 100 proc. švietimo pagalbos specialistų, 70 proc. mokytojų padėjėjų užsiregistravo ir dalyvavo Besimokančių darželių tinklo (toliau – BDT) mokymuose. Tobulino asmenines ir profesines kompetencijas programos seminaruose, konsultacijose, diskusijose. Mokytojai nedrąsiai  perima proaktyvaus pedagogo vaidmenį. 65 proc. mokytojų geba  plėtoti vaikų sumanymus ir idėjas. BDT mokymų žinias mokytojai pritaikė pagal ugdytinių poreikius, gebėjimus, įgyvendinamą projektą. |
| **Tikslo įgyvendinimo apibendrinimas.** Tikslas įgyvendintas, įvykdyta daugiau priemonių, nei planuota: - Vietoj planuotų dviejų eTwinning projektų, įgyvendinti keturi ir du Erasmus+ projektai. - Vietoj planuotų dviejų grupių, šešių grupių ugdytiniams dalyvavimas projektų veiklose padėjo įveikti ugdymo(si) sunkumus, atsiskleisti kūrybinėms jų galioms ir gabumams. - Už projekto „Myths, Tales, Games for intercultural comunication“ kokybišką veiklų įgyvendinimą, 2021 metais skirtas Europos komisijos kokybės ženklelis Lopšeliui-darželiui.- 15 mokytojų (57 proc.) dalyvauja STEM mokyklų ženklo projekte ,,STEM School Label“. |
| **3. Lopšelio-darželio strateginis tikslas – Plėtoti prasmingą, įdomią ir auginančią edukacinę aplinką.** |
| **3.1. Metinis tikslas – Gerinti Lopšelio-darželio materialinę bazę, kuriant naujas edukacines aplinkas.** |
| **3.1.1. Uždavinys – Atnaujinti ugdymo(si) sąlygas Lopšelio-darželio priešmokyklinėse grupėse.** |
| Dvi PU grupės aprūpintos ergonomiškais stalais ir kėdėmis ugdytiniams, kurių pagalba 100 proc. priešmokyklinio amžiaus ugdytinių sudarytos sąlygos netaisyklingos laikysenos prevencijai. Sukurtos dvi naujos edukacinės erdvės PU grupėse ugdytinių tyrinėjimams, atradimams ir kūrybai. ,,Kiškučių“ grupėje įrengtas STEAM kambarėlis, kuriame vaikai plėtoja pažinimo, meninę, komunikavimo ir technologijų kompetencijas. ,,Pelėdžiukų“ grupėje įkurta ,,Artelė siuvykla“, kurioje vaikai patiria kūrybinį džiaugsmą, ugdo meninę, komunikavimo ir pažinimo kompetencijas.  |
| **3.1.2. Uždavinys – Kurti ir plėtoti lauko edukacines erdves.** |
| Sukurta 13  QR kodų, Lopšelio-darželio lauko edukacinėse erdvėse vaikų žingeidumui ir ugdymo(si) motyvacijai didinti. 100 proc. mokytojų taiko interaktyvias ir skaitmenines technologijas, siekiant kiekvieno vaiko individualių gebėjimų ugdymo(si). Įrengtos 3 edukacinės erdvės, kuriose eksponuojami inkilai: „Inkilų kaimas“ ir „Paukštelių nameliai“ dviejose erdvėse. Sukurtos 5 pasakų erdvės, kur ugdytiniai ugdo(si) komunikacinę kompetenciją, kūrybiškumą. Socialinių partnerių inicijuoti (Kuršėnų politechnikos mokyklos mokiniai pagamino ir padovanojo lauko bibliotekėlę) įrengėme 1 lauko bibliotekėlės erdvę. |
| **Tikslo įgyvendinimo apibendrinimas.** Tikslas įgyvendintas. Įvykdyta daugiau priemonių negu numatyta: sukurta 4-iomis edukacinėmis erdvėmis daugiau. Vaikų domėjimasis IKT, interaktyvių ir skaitmeninių priemonių prieinamumas paskatino 100 proc. mokytojų taikyti interaktyvias ir skaitmenines technologijas, siekiant kiekvieno vaiko individualių gebėjimų ugdymo(si). |

Didžiuojamės ugdytinių aktyviu dalyvavimu ir pasiekimais įvairiuose konkursuose: Šiaulių rajono ikimokyklinio ugdymo įstaigų šokių konkurse „Medutis“ Lopšelio-darželio šokių grupė pelnė I vietą, Šiaulių miesto ir rajono vaikų piešinių konkurse „Saldainių šalis“ 1 ugdytiniui įteiktas II vietos laureato diplomas, 2 ugdytiniams – nominacija „Už dėmesį detalėms“, Šiaulių rajono priešmokyklinio ugdymo grupių konkurse „Aš galiu, aš moku“ 1 ugdytiniui skirta nominacija „Už artistiškumą“.

Ugdytiniams organizuotos edukacinės išvykos į Kuršėnų Vytauto Vitkausko biblioteką, Kuršėnų Dvaro sodybą, Kuršėnų vasaros skaityklą, Šiaulių miesto lankytinas vietas, dviračių muziejų, Kuršėnų sporto mokyklą, Alpakų ūkį Dargaičiuose.

Sėkmingai įgyvendinti projektai „Sveikatiada“, „Lietuvos mažųjų žaidynės“, „Sveikata visus metus“, „Žaidimai moko“. Aktyviai dalyvauta kasmetinėje akcijoje „Mes rūšiuojam“.

Lopšelio-darželio bendruomenė aktyviai įsitraukė į Kuršėnų miesto renginius (Rudens šventė–kermošius „Jomarkas 2021“, „Kalėdinių eglių ir vaikystės rogučių“ paroda).

Atliktas Lopšelio-darželio pastato (Liepų al. 3) išorės kapitalinis remontas: sudarytos sąlygos bendruomenės narių saugumui, pagerintas pastato eksterjero estetinis vaizdas, tikimasi ekonominio naudingumo. Suremontuotos dvi vidaus laiptinės, pakeistos pastato išorės plokštės (Daugėlių g. 74). Lopšelio-darželio kiemuose įrenginėjamos liejamos žaidimų aikštelių dangos, sporto aikštynas, dviratukų-triratukų takai, pakeistos pavadinimo švieslentės, oficiali iškaba, įsigyta inovatyvių ugdymo(si) priemonių ir kt.

2021 metų Lopšelio-darželio veiklos planas, ikimokyklinio / priešmokyklinio ugdymo programa bei projektai įgyvendinti naudojant lėšas:

|  |  |  |  |  |
| --- | --- | --- | --- | --- |
| **Lopšelis-darželis** | **Asignavimų planas****(Eur)** | **Asignavimų planas, įskaitant patikslinimus ataskaitiniam laikotarpiui (Eur)** | **Panaudota****Asignavimų (Eur)** | **Panaudota asignavimų nuo asignavimų, nurodytų asignavimų plane, įskaitant patikslinimus ataskaitiniam laikotarpiui, dalis (proc.)** |
| Savivaldybės biudžeto | 452880,00 | 477530,00 | 477515,57 | 99,99 proc. |
| Valstybės biudžeto | 303752,00 | 316007,00 | 316007,00 | 100,00 proc. |
| Įstaigos pajamas | 64783,51 | 62783,51 | 53780,35 | 85,66 proc. |
| Iš viso: | **821415,51** | **856320,51** | **847302,92** | **98,95 proc.** |
| Europos Sąjungos parama Vaisių ir daržovių bei pieno ir pieno produktų vartojimo skatinimo vaikų ugdymo įstaigose programos įgyvendinimui |  |  | 2890,95 |  |
| ERASMUS+ Mokyklų mainų strateginė partnerystė.Švietimo mainų paramos fondas.„LISTEN, TALK, SPELL, ACT“ | 642,81 | 642,81 | 148,00 | 23,02 proc. |
| ERASMUS+ Mokyklų mainų strateginė partnerystė.Švietimo mainų paramos fondas.„Myths, Tales, Art and Games for Intercultural Cooperation“ | 6881,17 | 6881,17 | 3632,65 | 52,79 proc. |
| Aplinkos apsaugos rėmimo spec. programa „Fizinis raštingumas - raktas į sveiką kūną“ | 500,00 | 500,00 | 500,00 | 100,00 proc. |
| Lietuvos Tautinis Olimpinis Komitetas | 769,67 | 769,67 | 701,59 | 91,15 proc. |
| Paramos lėšos | 2939,99 | 6610,13 | 2626,39 | 39,73 proc. |

Ikimokyklinio ir priešmokyklinio ugdymo programų įgyvendinimui panaudota 100 proc. valstybės biudžeto ir 99,99 proc. savivaldybės biudžeto lėšų. 39,73 proc. paramos lėšų panaudota gerinant darbuotojų darbo ir ugdytinių ugdymo(si) sąlygas. Projektų lėšų liko nepanaudota, dėl projektų veiklų tęstinumo 2022 metais. Lopšelio-darželio pajamų lėšų per metus panaudota 85,66 proc., likutis – 1456,57 eurai perkelti į 2022 metų biudžetą.

Ataskaitą parengė Lopšelio-darželio direktorė Violeta Kumžienė

**\_\_\_\_\_\_\_\_\_\_\_\_\_\_\_\_\_\_\_\_\_\_\_**